રાજુલા તાલુકાના ધારેશ્‍વર ગામના મુકેશભાઈ ભાણજીભાઈ વિંઝુડા (ઉ.વ.ર0) દ્વારા આજરોજ બપોરના એકાદ વાગે પોતાના ઘરે એકલા હોય આ એકલતાનો લાભ લઈ પોતાની મેળે મકાનના સ્‍લેબના હુકમાં દોરીથી ગળે ફાંસો ખાઈને આપઘાત કરેલ છે. કયા કારણોસર આ પગલુ ભરેલ છે તેની તપાસ પોલીસ દ્વારા શરૂ કરવામાં આવેલ છે. પોલીસ દ્વારા તટસ્‍થ તપાસ થાય તેવી માંગણી રાજુલા તથા ધારેશ્‍વર દલિત સમાજ દ્વારા કરવામાં આવેલ છે. જાણવા મળતી માહિતી મુજબ મરનાર યુવાન મુંબઈ રહેતો હતો. બેથી ચાર દિવસ પૂર્વે જ ધારેશ્‍વર આવેલ હતો. તો કયા કારણોસર આ પગલુ ભરવામાં આવેલ છે તેની ઉંડી તપાસ જરૂરી હોવાનું લોકોનું માનવું છે. આ યુવાનના મૃત્‍યુથી ધારેશ્‍વર દલિત સમાજમાં શોકનું મોજુ ફરી વળેલ છે.